*Apie mokyklą Pakruojo raj. žr. Lygumų pagrindinė mokykla*.
Koordinatės: 54°40′43″š. pl. 23°24′31″r. ilg.﻿ / ﻿54.678569°š. pl. 23.408568°r. ilg.﻿ / 54.678569; 23.408568

|  |
| --- |
| **Lygumų pagrindinė mokykla** |
| [[Vaizdas:|Lygumų pagrindinė mokykla herbas|center|100px]] |
| Lygumų pagrindinė mokykla |
| **Adresas** | Sodo g. 31, Gavaltuva |
| **Direktorius(-ė)** | Laima Liutkevičiūtė |
| **Mokinių skaičius** | 70 |
| **Įkūrimo data** | 1965 m. |
| **Uždarymo data** | 2012 m. |
| **Išleista laidų** |  |
| **Pedagogų skaičius** | 13 |

Mokykla 2023 m.
**Marijampolės savivaldybės Lygumų pagrindinė mokykla** – buvusi dieninė, savarankiško mokymosi bendrojo lavinimo mokykla Marijampolės savivaldybėje, Gavaltuvoje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290376730. Steigėjas Marijampolės savivaldybės taryba.

Istorija
--------

Mokykla pastatyta Kapsuko rajono Lygumų kolūkio centre, Gavaltuvos kaime. Atidarymas vyko 1965 m. rugsėjo pabaigoje (ar spalio pradžioje). Mokyklai buvo suteiktas Lygumų aštuonmetės mokyklos vardas. Direktorė buvo Salomėja Tamošaitienė. Iki šios mokyklos atidarymo Lygumų kolūkio darbuotojų bei aplinkinių kaimų vaikai mokėsi Čystos Būdos aštuonmetėje mokykloje. Mokykla sunkiai talpino besimokančius, buvo sudaryta iš dviejų medinių pastatų, stovėjusių skirtingose kaimo kelio pusėse, palyginus toli nuo kolūkio gyvenvietės bei pagrindinio kelio. Mokinių skaičius buvo nemažas - klasėje vidutiniškai buvo po 14-17 mokinių. Naujai atidarytoje mokykloje dirbo šie mokytojai: B. Raibikis, J. Šmotienė, M. Krunkauskaitė, J. Valasevičius, Langaitienė, Krunkaitienė ir kt. 

2010 m. rugsėjo 1 d. duomenimis, mokykloje mokėsi 51 ugdytinis, suformuoti 4 klasių komplektai, iš jų 4 jungtinių klasių komplektai ir priešmokyklinio (integruojant ikimokyklinukus) ugdymo grupė. 

Baigusių pradinio ugdymo programą ugdytinių mokymas tęsiamas pagal pagrindinio ugdymo programą. 2009 – 2010 m. pradinio ugdymo programą baigė 5 mokiniai, 4 mokiniai įgijo pradinį išsilavinimą, jiems išduoti pradinio išsilavinimo pažymėjimai, 1 mokinė buvo mokoma pagal specialiąją programą, jai išduota pradinio ugdymo pažymėjimas.

2009-2010 m. dešimtoje klasėje mokėsi 8 mokiniai. Pagrindinį išsilavinimą įgijo 8 mokiniai, jiems išduoti pagrindinio išsilavinimo pažymėjimai, pagrindinį išsilavinimą mokiniai įgijo 100 %. 

Nuo 2010 m. rugsėjo 1 d. vykdant Marijampolės savivaldybės švietimo įstaigų tinklo pertvarkos 2005-2012 m. bendrąjį planą, įvykdyta vidaus struktūros pertvarka mokykloje - nutrauktas pagrindinio ugdymo programos II dalies vykdymas. Mokykloje neformuotos 9 ir 10 klasės. Lyginant su 2009 m. mokinių skaičius mažėjo neženkliai, kadangi net nesuformavus 9 ir 10 klasių jis beveik nekito (2009-2010 m. suformavus 10 klasę, mokykloje mokėsi 57 mokiniai, o 2010 m. rugsėjo 1 d. neformuojant 9 ir 10 klasių, mokykloje mokėsi 51 mokinys).

2012 m. mokykla tapo Sasnavos pagrindinės mokyklos Lygumų pagrindinio ugdymo skyriumi, 2016 m. mokykla uždaryta.

Direktoriai
-----------

* 1965-1976 m. Salomėja Tamošaitienė
* 2002–2008 m. Renata Stebuliauskienė
* Nuo 2008 m. Laima Liutkevičiūtė

Mokytojai
---------

* Aida Varnaitienė, direktoriaus pavaduotoja

Šaltiniai
---------

1. ↑  Marijampolės savivaldybės Lygumų pagrindinė mokykla. Aikos.smm.lt (tikrinta 2022-06-17).
2. ↑   [neveikianti nuoroda]
3. ↑  Dėl Marijampolės savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo 2016 m. rugpjūčio 22 d. Nr. 1-234
4. ↑  Merdėjusią Gavaltuvos kaimo bendruomenę naujam gyvenimui prikėlė jaunimas *suvalkietis.lt*